v 1 Hetta er ættartal Esavs, tað er Edóms. v 2 Esav tók sær konur av døtrum Kánáanita: Adu, dóttur Elons Hetita og Ohólibámu, dóttur Ána, sonar Zibeons Hivita, v 3 og Básemat, dóttur Ísmaels, systur Nebajots. v 4 Ada føddi Esavi Elifaz, og Básemat føddi Reuel. v 5 Og Ohólibáma føddi Jeusj, Jálam og Kóra; hesir vóru synir Esavs, ið føddust honum í Kánáanlandi. v 6 Síðan tók Esav konur sínar, synir og døtur og alt húski sítt og allan fenað sín og allar ognir sínar, sum honum høvdu ognast í Kánáanlandi, og fór burtur frá Jákupi, bróður sínum, í Se'irs land; v 7 tí at ognir teirra vóru so nógvar, at teir kundu ikki búgva saman; landið, har teir búðu í útisetri, kundi ikki rúma teimum, so miklir vóru fæflokkar teirra. v 8 Esav búsettist á Se'irs fjøllum; men Esav tað er Edóm. v 9 Hetta er ættartal Esavs, ættarfaðirs Edómita á Se'irs fjøllum. v 10 Hesi vóru nøvnini á sonum Esavs: Elifaz, sonur Adu, konu Esavs, og Reuel, sonur Básemat, konu Esavs. v 11 Men synir Elifaz vóru Teman, Ómar, Zefo, Gátam og Kenaz. v 12 Timna var hjákona Elifaz, sonar Esavs; og hon føddi Elifazi Ámalek; hesir vóru synir Adu, konu Esavs. v 13 Hesir vóru synir Reuels: Náhat, Zera, Sjamma og Mizza; hesir vóru synir Básemat, konu Esavs. v 14 Og hesir vóru synir Ohólibámu, dóttur Ána Zibeonssonar, konu Esavs; hon føddi Esavi: Jeusj, Jálam og Kóra. v 15 Hesir vóru ættarhøvdingar hjá sonum Esavs: Synir Elifaz, hins frumgitna sonar Esavs: Høvdingarnir Teman, Ómar, Zefo, Kenaz, v 16 Kóra, Gátam, og Ámalek. Hesir vóru teir høvdingar, ið komnir vóru av Elifazi í Edóms landi; hesir vóru synir Adu. v 17 Hesir vóru synir Reuels Esavssonar, høvdingarnir Náhat, Zera, Sjamma, Mizza; hesir vóru teir høvdingar, ið komnir vóru av Reuel í Edóms landi; hesir vóru synir Básemat, konu Esavs. v 18 Og hesir vóru synir Ohólibámu, konu Esavs: Høvdingarnir Jeusj, Jálam og Kóra; hesir vóru teir høvdingar, ið komnir vóru av Ohólibámu, dóttur Ána, konu Esavs. v 19 Hesir vóru synir Esavs; og hesir vóru ættarhøvdingar teirra; hetta var Edóm. v 20 Hesir vóru synir Se'irs, Hórita, frumbúgvar landsins: Lótan, Sjóbal, Zibeon, Ána, v 21 Disjon, Ezer og Disjan; hesir vóru ættarhøvdingar Hórits, synir Se'irs í Edóms landi. v 22 Synir Lótans vóru Hóri og Heman; og systir Lótans var Timna. v 23 Hesir vóru synir Sjóbals: Alvan, Mánahat, Ebal, Sjefo og Ónam. v 24 Hesir vóru synir Zibeons: Ajja og Ána; tað var tann Ána, sum fann heitar keldur í oyðimørkini, tá ið hann goymdi at asnum Zibeons, faðirs síns. v 25 Hesi vóru børn Ána: Disjon og Ohólibáma, dóttir Ána. v 26 Hesir vóru synir Disjons: Hemdan, Esjban, Jitran og Keran. v 27 Hesir vóru synir Ezers: Bilhan, Záavan og Ákan. v 28 Hesir vóru synir Disjans: Uz og Áran. v 29 Hesir vóru ættarhøvdingar Hóritanna: Høvdingarnir Lótan, Sjóbal, Zibeon, Ána, v 30 Disjon, Ezer og Disjan. Hesir vóru ættarhøvdingar Hóritanna eftir ættarkynjum teirra í Se'irs landi. v 31 Hesir vóru teir kongar, sum ríktu í Edóms landi, áður enn Ísraelsmenn høvdu kongar: v 32 Bela, sonur Beors, var kongur í Edóm, og borg hansara æt Dinhába. v 33 Og tá ið Bela doyði, tók Jóbab Zerason frá Bozra ríki eftir hann. v 34 Tá ið Jóbab doyði, tók Húsjam úr landi Temanita ríki eftir hann. v 35 Tá ið Húsjam doyði, tók Hádad Bedadsson ríki eftir hann; hann vá Midianitar á Móabs vøllum; borg hansara æt Ávit. v 36 Tá ið Hádad doyði, tók Samla frá Masreka ríki eftir hann. v 37 Tá ið Samla doyði, tók Sjául úr Rehobot við ánna ríki eftir hann. v 38 Tá ið Sjául doyði, tók Báal-Hánan Akborsson ríki eftir hann. v 39 Og tá ið Báal-Hánan Akborsson doyði, tók Hádar ríki eftir hann; borg hansara æt Páu; og kona hansara æt Mehetabel, dóttir Matredar, dóttur Mezáhabs. v 40 Hesi vóru nøvn ættarhøvdinga Esavs eftir ættargreinum teirra, bústøðum og nøvnum: Høvdingarnir Timna, Alva, Jetet, v 41 Ohólibáma, Ela, Pinon, v 42 Magdiel og Íram. Hesir vóru ættarhøvdingar Edómita eftir bústøðum teirra í tí landi, sum teimum hevði ognast. Hesin Esav var ættarfaðir Edómita.